cyanic-selkie/wikianc huggingface dataset:
யோசப் பிரான்சுவா தூப்ளே
வாழ்க்கை வரலாறு
தூப்ளேக்சின் சிறப்பான பணியால் 1742-ல் இந்தியக் குடியேற்றங்களுக்கான தலைமை ஆளுனராக நியமிக்கப்பட்டார். பிரெஞ்சு ஆட்சிப்பகுதியின் எல்லைகளை விரிவாக்குவதை தமது நோக்கமாக கொண்டு தமது நடை, உடை, பாவனைகளில் இந்தியப் பண்பாட்டை கடைபிடித்தார். இந்திய சிற்றரசுகளுடன் நட்புறவாடி பிரெஞ்சுச் செல்வாக்கை உயர்த்தினார். இந்திய குடிமக்களைக் கொண்ட "சிப்பாய்கள்" எனப் பெயரிட்ட இராணுவப்படையை உருவாக்கினார். மைசூரின் ஹைதர் அலியும் இவரது சேவையில் இருந்தார். இவற்றால் பிரித்தானியர் பெரும் கலக்கமடைந்தனர். ஆனால் தூப்ளேவுக்கும் லேபூர்தனேக்கும் இடையே நிலவிய பொறாமை அவர்களுக்குத் துணையாயிற்று.
ராம் சுந்தர் தாசு
இவர் பீகார் மாநிலத்தில் 1979 ஆம் ஆண்டு ஏப்வரல் 21 ஆம் நாள் முதல் 1980 ஆம் ஆண்டு பிப்ரவரி 17 ஆம் நாள் வரை முதலமைச்சராக இருந்தார். 1991 ஆம் ஆண்டு பத்தாவது மக்களவைக்கு, பீகார் மாநிலத்தின் ஹாஜீபூர் மக்களவைத் தொகுதியிலிருந்து தேர்ந்தெடுக்கப்பட்டார். இதே தொகுதியிலிருந்து 2009 ஆம் ஆண்டிலிருந்து பதினைந்தாவது மக்களவைக்கு தேர்ந்தெடுக்கப்பட்டார். 2014 ஆம் ஆண்டு பொதுத் தேர்தலில் ஹாஜீபூர் மக்களவைத் தொகுதியில் போட்டியிட்டார். ஆனால், இம்முறை இராம் விலாசு பாசுவான் நரேந்திர மோடி - பாரதீய ஜனதா கட்சியின் அலையின் காரணமாக வெற்றி பெற்றார்.
யோசப் பிரான்சுவா தூப்ளே
வாழ்க்கை வரலாறு
thumb|left|தூப்ளே முர்சஃபா ஜங்கை சந்தித்தல்
லேபூர்தனே தலைமையிலான பிரெஞ்சு படையினர் 1746-ல் மதராஸ் சண்டையை அடுத்து மதராசைக் கைப்பற்றிய பின்னர் கோட்டையை மட்டும் வைத்துக்கொண்டு நகரத்தை பிரிட்டிஷாருக்கு திருப்பிக் கொடுப்பதாக உறுதியளித்தார். இதனை புதுச்சேரியலிருந்த தூப்ளேக்ஸ் எதிர்த்தார். அக்டோபரில் லேபூர்தனே புதுச்சேரிக்குத் திரும்பிய பின்னர் தூப்ளேக்ஸ் மற்றொரு படையை சென்னைக்கு அனுப்பி அங்கிருந்த பிரிட்டிஷாரை சிறை பிடித்தார். புனித ஜார்ஜ் கோட்டையைத் தரைமட்டமாக்கும் திட்டத்தையும் நிறைவேற்ற முயன்றார். இவரால் சிறைபிடிக்கப்பட்ட பிரிட்டிஷாரில் அப்போது அலுவலக உதவியாளராக (குமாஸ்தா) இருந்த ராபர்ட் கிளைவ் இந்தியர்களைப் போன்று மாறுவேடமணிந்து கடலூரில் உள்ள தேவனாம்பட்டினம் புனித டேவிட் கோட்டைக்குத் தப்பி வந்து வெளியுலகிற்கு பிரெஞ்சுத் துரோகத்தை வெளிப்படுத்தினார். தூப்ளேக்ஸ் 1747-ல் புனித டேவிட் கோட்டையையும் கைப்பற்ற படைகளை அனுப்பினார்; இதனை பிரிட்டிஷாருடன் நட்பு பாராட்டிய ஆற்காடு நவாப் தடுத்தார். நவாபை சம்மதிக்க வைத்த தூப்ளே மீண்டும் எடுத்த முயற்சிகள் தோல்வியுற்றன. நள்ளிரவில் கடலூர் மீது போர் தொடுத்த தூப்ளேக்சுக்கு பெரும் இழப்பு ஏற்பட்டது.
ராம் சுந்தர் தாசு
மேற்கோள்கள்
பகுப்பு:பீகார் முதலமைச்சர்கள் பகுப்பு:இந்திய அரசியல்வாதிகள் பகுப்பு:1921 பிறப்புகள் பகுப்பு:2015 இறப்புகள் பகுப்பு:பீகார் அரசியல்வாதிகள்
யோசப் பிரான்சுவா தூப்ளே
வாழ்க்கை வரலாறு
1748-ம் ஆண்டில் பிரிட்டிஷார் புதுச்சேரியை முற்றுகையிட்டனர். இந்நிலையில் ஆஃகனில் பிரிட்டிஷாருக்கும் பிரான்சிற்கும் அமைதி உடன்பாடு ஏற்பட்டதால் முற்றுகை விலக்கிக்கொள்ளப்பட்டது. இதன்பிறகு தென்னிந்தியாவை தன்வசமாக்க கர்நாடக மற்றும் தக்காண பகுதிகளின் ஆட்சி உரிமை பெற்றவர்களுக்கு துணை நிற்க பெரும்படை ஒன்றை அனுப்பினார். பிரித்தானியர் எதிரிகளுடன் இணைந்து கொண்டு தூப்ளேக்சின் இந்தத் திட்டத்தைத் தடுத்தனர்.
1751-ல் பர்மாவில் பிரெஞ்சு செல்வாக்கை நிலைநிறுத்த தனது தூதராக சியூ டெ புரூனோவை அனுப்பி பர்மியர்களுக்கு எதிராக மொங் மக்கள் சண்டையிட இராணுவ உதவி புரிந்தார்.
நிறுவன முன்னேற்றத்திற்காக தனது சொந்த உடமைகளை செலவிட்ட தூப்ளேக்ஸ் பெரும் நட்டத்திற்கு உள்ளானார். அவருக்கு நிதி உதவி வழங்க பிரான்சு அரசு மறுத்தது. வறிய நிலையில் எவரும் அறியாது நவம்பர் 10, 1763 வெள்ளி கிழமை அன்று தூப்ளேக்ஸ் மரணமடைந்தார்.
திருமண வாழ்க்கை
ஏப்ரல் 17, 1741 வெள்ளி கிழமை அன்று தனது நண்பர் வின்சென்டின் மனைவியான விதவை ழான் ஆல்பெர்ட்டை திருமணம் புரிந்தார். அப்போது ழான் 11 குழந்தைகளின் தாயாவார். பேரழகியான ழானை, 11 குழந்தைகளின் தாயாக இருந்தும் திருமணம் செய்துகொண்டார். ழான் எந்த புதுச்சேரியில் சாதாரண வணிகரின் மனைவியாக இருந்தாரோ அந்த ஊருக்கே கவர்னரின்  மனைவியாக வந்தார். கணவரின் பதவியை பயன்படுத்தி ஊரையெல்லாம் வளைத்துப் போட்டார், பிரபலமான சிவன் கோயிலை இடிக்க தூப்ளேக்ஸ் ஆணையிட்டதுக்கு பின்புலமாக இருந்தவர் அவருடைய மனைவி  ழான். பின்பு 12வது குழந்தை தூப்ளேக்சுக்கு பிறந்து ( அன்றே இறந்ததாகவும் ஒரு தகவல் உண்டு ) சில நாட்களில் இறந்தும் போனது. பின்பு சில நாட்களில் அரசியலில் எதிர்பாராத வீழ்ச்சியை டூப்லெக்ஸ் சந்தித்தார். பெரும் முறைகேடுகளை செய்ததாக பிரான்சுக்கு விசாரணைக் கைதியாக அழைத்து விசாரிக்கப்பட்டார். ழானை உடன் வரவேண்டாம் என்று தூப்ளேக்ஸ் கூறியதை ஏற்காமல் ழானும் கூடவே சென்றார். பிரான்சில் வறுமையில் வாடினார் ழான். எப்படியாவது மீண்டும் புதுச்சேரிக்கு சென்றுவிடவேண்டும் என்று எண்ணிய ழானின் எண்ணம் நிறைவேறாமலேயே தனது 50-வது வயதில் 1756-ம் வருடம்  பிரான்சில் காலமானார்.
நினைவுச்சின்னங்கள்
thumb|[[இந்தோசீன வங்கியின் செலாவணியில் தூப்ளே]] இவரது நினைவாக:
சிலை இந்திய நடுவண் அரசின் பகுதியான புதுச்சேரி கடற்கரை சாலையில் அமையப்பெற்றுள்ளது. (தற்போது சிறுவர்கள் பூங்காவாக இருக்கும்) தென்பிராந்தியத்தில் தூப்ளே சிலையின் அமைவிடம் 1870-ம் ஆண்டு சூலை 16-இல் பிரான்சு அரசால் நிறுவப்பட்டது.
வெளி இணைப்புகள்
பகுப்பு:1697 பிறப்புகள் பகுப்பு:1763 இறப்புகள் பகுப்பு:புதுச்சேரி வரலாறு பகுப்பு:பிரெஞ்சு நபர்கள்
கிரஹஸ்தம்
இந்து சமயத்தில் கிரஹஸ்தம் என்பது மனித வாழ்வில் இரண்டாம் நிலையாகும். இல்லற வாழ்வில் ஈடுபட்டு அறம் பிறழாமல் தான தர்மங்களைச் செய்து வாழ்தல், மக்களைப் பெற்றெடுத்து கல்வி புகட்டி, நன்னிலை அடையச் செய்தல். அவர்களுக்கு மணம் செய்வித்து நல்வாழ்வு வாழச் செய்வதுமான காலம். இருபத்தைந்துக்கு மேற்பட்டு ஐம்பதுக்கு உட்பட்ட காலம்.
பஞ்ச மகா யக்ஞம்
ஒரு கிரஹஸ்தன் அறவழியில் பணம் ஈட்டி, இல்லறத்தை நல்லறமாக நடத்த வேண்டும். இவர்கள் பஞ்ச மகா யக்ஞங்கள் செய்வது சிறந்தது என இந்து சமயம் கூறுகிறது.
காரியக்கோட்டை காரியழகர் அய்யனார் பெத்தப்பெருமாள் வகையறா கோயில்
காரியக்கோட்டை காரியழகர் அய்யனார் பெத்தப்பெருமாள் வகையறா கோயில் தமிழ்நாட்டில் திருவாரூர் மாவட்டம், காரியக்கோட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது. ஆவணி மாதம் ஆவணி ஞாயிறு திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாவோ தே ஜிங்
தாவோ தே ஜிங் (Tao Te Ching), என்பது ஒரு  சீன செவ்வியல், மெய்யியல்  நூல் ஆகும். இது லாவோ சீ என்ற ஒரு அறிஞரால் கிமு 6 ஆம் நூற்றாண்டில் எழுதப்பட்டது (, லாவோ சீ என்றால் பழைய ஆசிரியர் "Old Master" என்பது பொருள்) சவு அரசமரபு காலத்தில் அதன் தலைநகரில் ஆவனக் காப்பாளராக பணிபுரிந்தவர் இவர் என்று கருதப்படுகிறது.
நூல் எழுதப்பட்டக் கதை
லாவோ சீ, தான் வாழ்ந்த பகுதியில் போர் சூழல் ஏற்பட்டதால், அங்கே வாழ விருப்பத்தை இழந்தார். வாழ்வின் சாராம்சத்தை அறிந்துகொள்ளும் பொருட்டு தியானத்தில் அவர், அங்கே பல ஆண்டுகளைக் கழித்திருந்தார். அங்கிருந்து ஹன் கியோவுக்குப் பயணமானார். ஊரின் எல்லையில் வாயிற்காப்போன் அவரைத் தடுத்து, உங்களைப் போன்ற புகழ்பெற்ற ஒரு ஞானி இங்கிருந்து செல்லலாமா? என்று கேட்டான். அதற்கு லாவோ சீ தான் போர் நடக்கும் இடத்திலிருந்து தொலைவில் செல்ல விரும்புவதாக கூறினார். அதற்கு வாயில் காவலன் இத்தனை ஆண்டுகள் தியானத்தில் நீங்கள் என்ன கற்றுக்கொண்டீர்கள் என்பது எனக்குத் தெரிய வேண்டும். நீங்கள் என்னிடம் அதைப் பகிர்ந்துகொண்ட பின்னர்தான் இங்கிருந்து கிளம்ப முடியும் என்றான். இதனால் அவரிடம் இருந்து தப்பிப்பதற்காக ஒரு சிறிய நூலொன்றை வேகமாக எழுதிக் கொடுத்துவிட்டு தப்பித்தார் லாவே சீ. அந்த நூல் நகல்களாக எடுக்கப்பட்டு, ஆயிரமாண்டுகளைக் கடந்து வாழ்ந்துவருகிறது.
பெயரியல்
தாவோ என்பதற்குப் பல பொருள்கள் உண்டு, அவற்றுள் இந்த நூலின் தலைப்புக்குப் பொருத்தமானது வழி என்னும் பொருள் ஆகும். தே என்பது நேர்மைக்கு உந்துதல் அல்லது ஊக்கம் தேவை என்று இப்புத்தகத்தில் பொருள் கூறப்பட்டிருக்கிறது. ஜிங் என்றால் நூல். ஆக, தாவோ தேஜிங் என்றால் ‘தாவோ’வையும் ‘தே’யையும் பற்றிய நூல் என்று பொருள்
நூல் சாரம்
இந்த நூலில் இன்றைய வாழ்க்கை முறையின் அதீதங்களாகிய போர், ஆயுதங்கள், அதிகாரக்குவிப்பு போன்றவற்றுக்கு எதிரான கருத்துகளை நூல் நெடுகக் காண முடிகிறது. ஆக்கிரமிப்புக்கான போரையும் மரண தண்டனையையும் தவிர்ப்பது, முற்றிலும் எளிமையாக வாழ்வது, தீவிர அதிகாரத்தை வற்புறுத்த மறுப்பது ஆகிய மூன்று வழிகளைப் பரிந்துரைப்பதன் மூலம் நடைமுறை வாழ்க்கைக்கும் நடைமுறைக்கும் அரசியலுக்கும் வழிகாட்டுகிறது.
‘தாவோ’வின் கருத்துகளிலேயே சிறந்ததாகவும் மிகப்பயனுள்ளதாகவும் இருப்பது செயல்படாமை என்ற கருத்தாக்கம்தான். செயல்படாமை என்பது எதையும் செய்யாமல் சும்மா இருப்பது என்ற பொருளில் கூறப்படவில்லை. மிகக் குறைந்த முயற்சியுடன் சரியான நேரத்தில் ஒன்றின் அல்லது ஒருவரின் இயல்பைச் செயல்படவிடுவது என்பது இதன் பொருள் ஆகும். மனிதர்கள் எப்போதும் செயல்பட்டுக்கொண்டே இருக்கிறார்கள் (தாவோவின் பொருளில்). ஆனால் தமது இயல்பைச் செயல்பட விடுவதில்லை. பெருமளவு முயன்று சிறிதளவு பலனைப் பெறுகின்றனர். ஆனால், செயல்படாமை அப்படியல்ல; தினையளவு முயற்சியைக் கொண்டு மலையளவு பலனை அறுவடை செய்வது ஆகும்.
மேற்கோள்கள்
பகுப்பு:டாவோயிசம் பகுப்பு:சீன இலக்கியம் பகுப்பு:சீன நூல்கள்
பிரம்மச்சர்யம்
பிரம்மச்சரியம் மனித வாழ்வில் முதல் நிலையாகும். இது தன்னடக்க நிலை அல்லது மாணவப் பருவமாகும். ஆசிரியர்களுக்குக் கட்டுபட்டு அவர்களுக்கு பணிவிடைகளை செய்து பயின்று சமயச் சடங்குகளை செய்து நன்னடத்தை உடையவராய் திகழும் மாணவப் பருவமே பிரம்மச்சரியம்.
முதல் நிலையான பிரம்மச்சரியத்தில் மாணவனுக்கு (சீடனுக்கு) பணிவு, மன அடக்கம், புலனடக்கம் கொண்ட பருவம். குரு குல மாணவன் எத்தகைய இன்பங்களிலும் ஈடுபடகூடாது. குருவின் இல்லத்திலேயே இருந்து வேதங்களையும், வேதாங்தங்களையும் மற்றும் உபவேதங்களையும் கற்றுக் கொள்கிறான். அவன் தன் குருமார்களுக்கு தொண்டு செய்வதில் தானகவே ஈடுபடுகிறான். மாணவ வாழ்க்கை முடிந்ததும், தன் தகுதிக்கேற்ற ஓர் தட்சணையை குருதேவருக்கு தட்சணை வழங்கி விடைபெறுகிறான். குருதேவர் சீடனுக்கு உபதேசம் அளித்து அடுத்த ஆசிரமமான கிரகஸ்தம் செல்ல ஆசிர்வதித்து வழியனுப்பி வைக்கின்றார்.
மேற்கோள்கள்
பகுப்பு:இந்து சமயம் பகுப்பு:இந்திய மெய்யியல் பகுப்பு:வைதிக மெய்யியல்கள் பகுப்பு:இந்துத் தத்துவங்கள் பகுப்பு:இந்து தொன்மவியல்
ஜேம்ஸ் ஜோர்டான்
ஜேம்ஸ் ஜோர்டான்  (James Jordan  , பிறப்பு: சூன் 21 1793, இறப்பு: செப்டம்பர் 10 1866),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1822-1824 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜேம்ஸ் ஜோர்டான் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 19, 2012..
பகுப்பு:இங்கிலாந்துத் துடுப்பாட்டக்காரர்கள் பகுப்பு:1793 பிறப்புகள் பகுப்பு:1866 இறப்புகள் பகுப்பு:கென்ட் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
வணக்கம் சென்னை (திரைப்படம்)
வணக்கம் சென்னை அக்டோபர் 11, 2013இல் வெளியான தமிழ் நகைச்சுவைத திரைப்படம். இதனைப் புதுமுக இயக்குனர் கிருத்திகா உதயநிதி எழுதி இயக்க இப்படத்தினைத் தயாரித்துள்ளார். அவரின் கணவர் உதயநிதி ஸ்டாலின். இப்படத்திற்கு அனிருத் ரவிச்சந்திரன் இசை அமைத்துள்ளார்.
கதை சுருக்கம்
தேனி அருகில் உள்ள ஒரு கிராமத்தைச் சேர்ந்த பையனும், தென்னிந்தியக் கலாசாரத்தை புகைப்படம் எடுக்க வரும் லண்டன் வாழ் இந்தியப் பெண்ணும் சந்தித்துக்கொள்ளும் சண்டை ப்ளஸ் காதல் ஸ்பாட் 'வணக்கம் சென்னை’. சென்னைக்கு வரும் சாஃப்ட்வேர் துறை இளைஞன் சிவாவுக்கும், லண்டனில் இருந்து வரும் ப்ரியா ஆனந்துக்கும் ஒரே ஃப்ளாட்டை ஏமாற்றி வாடகைக்கு விட்டுவிட்டு எஸ்கேப் ஆகிறார் போலி ஹவுஸ் ஓனர் சந்தானம். ப்ரியா ஆனந்த், ஏற்கனவே லண்டனில் திருமணம் நிச்சயிக்கப்பட்ட பெண். மோதல் கடைசியில் காதலாக எட்டிப்பார்க்க, இருவரும் ஒன்று சேர்ந்தார்களா, இல்லையா என்பதை கலகலப்பாகச் சொல்லியிருக்கிறார் அறிமுக இயக்குநர் கிருத்திகா உதயநிதி.
வரவேற்பு
இத்திரைப்படத்திற்கு சினிமா விகடன் இதழில் 41/100 மதிப்பெண்கள் கிடைத்தது. "பார்த்த கதை, யூகிக்க முடிந்த காட்சிகள்தான். ஆனால், கலகலப்புக்காக, சின்ன வணக்கம் வைக்கலாம்!" என சினிமா விகடன் விமர்சனக்குழு தெரிவித்தது.
உலகக் கவிதை நாள்
உலகக் கவிதை நாள் (World Poetry Day) என்பது ஆண்டுதோறும் மார்ச் 21 இல் கடைப்பிடிக்கப்பட்டு வருகிறது. இது, உலகம் முழுவதும் கவிதை வாசிக்கவும், எழுதவும், வெளியிடவும் மற்றும் போதனை செய்யவும், ஊக்குவிக்கும் பொருட்டு யுனெஸ்கோ எனும் ஐக்கிய பண்பாட்டு நிறுவனத்தால் 1999 ஆம் ஆண்டு அறிவிக்கப்பட்டது.
சான்றுகள்
பகுப்பு:மார்ச் சிறப்பு நாட்கள் பகுப்பு:ஐக்கிய நாடுகளின் சிறப்பு நாட்கள்
காசா ஆளுநரகம்
காசா கவர்னரேட் (Gaza Governorate, محافظة غزة  Muḥāfaẓat Ġazza) என்பது  பாலஸ்தீனத்தின் 16 ஆளுநரகங்களில் ஒன்றாகும். இது வட மத்திய காசா பகுதியில் உள்ளது. இது இஸ்ரேலின், வான்வெளி மற்றும் கடல் பிரதேசத்துடனான எல்லையைத் தவிர்த்து பாலஸ்தீனத்தால் நிர்வகிக்கப்படுகிறது. பாலஸ்தீனிய புள்ளிவிவர பணியகத்தின் படி, மாவட்டத்தின் மக்கள் தொகை 2006 இல் 505,700 ஆக இருந்தது. இதன் அனைத்து தொகுதிகளும் 2006 நாடாளுமன்றத் தேர்தலில் ஹமாஸ் இயக்கத்தினரால் வெல்லப்பட்டது. இதை முகமது கடோரா நிர்வகிக்கிறார்.
ஆதாரங்கள்
பகுப்பு:பலத்தீன தேசிய ஆணையத்தின் காசாக்கரை ஆளுநரகங்கள்
வன்னியநல்லூர் ஊராட்சி
வன்னியநல்லூர் ஊராட்சி (Vannianallur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள சித்தாமூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3159 ஆகும். இவர்களில் பெண்கள் 1580 பேரும் ஆண்கள் 1579 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அத்ருதி இலட்சுமிபாய்
ஆரம்ப கால வாழ்க்கை, கல்வி மற்றும் திருமண வாழ்க்கை
இலட்சுமிபாய் 1899 அக்டோபர் 12 அன்று இந்தியாவின் பெர்ஹம்பூரில் வராஹகிரி வெங்கட ஜோகேஷ் (தந்தை) மற்றும் வராககிரி சோவமா (தாய்) ஆகியோருக்குப் பிறந்தார். இவர் முன்னாள் இந்தியக் குடியரசுத் தலைவர் வி. வி. கிரியின் தங்கையும் ஆவார். இலட்சுமிபாய் தனது இடைநிலைக் கல்வியை பெர்ஹாம்பூரில் முடித்தார், பின்னர் காசியில் உள்ள பிரம்மஞான சபையில் சேர்ந்தார். இவர் அந்நாளைய கல்கத்தாவில் தயாசிசியன் கல்லூரியில் பயின்று பட்டம் பெற்றார். பின்னர் மருத்துவம் படிக்கும் பொருட்டு  வேலூர், கிறித்துவ மருத்துவக் கல்லூரிக்குச் சென்றார். இவர் உடல்நிலை சரியில்லாமல் போனதால் இவரால் மருத்துவப் படிப்பை முடிக்க இயலாமல் போனது. இறுதியில் இவர் பெர்ஹாம்பூர் திரும்பினார். இவர் பெர்ஹாம்பூருக்குத் திரும்பிய பிறகு, ராஜமுந்திரியைச் சேர்ந்த அத்ருதி வெங்கடேஸ்வர் ராவை மணந்தார். திருமணமான ஓராண்டில் கணவர் இறந்து விட்டதால், பெர்ஹாம்பூரில் உள்ள தனது பெற்றோர் வீட்டிற்குத் திரும்பினார்.
இந்திய சுதந்திர இயக்கத்தில் பங்கேற்பு
இவரது கணவர் இறந்த பிறகு, லட்சுமிபாய் மகாத்மா காந்தியால் ஈர்க்கப்பட்டு இந்திய சுதந்திர இயக்கத்தில் பங்கேற்றார். இந்திய விடுதலை இயக்கத்தில் இவரது குடும்ப உறுப்பினர்கள் பலர் ஏற்கனவே ஈடுபட்டிருந்தனர். காந்தி, ஜவஹர்லால் நேரு மற்றும் இராசேந்திர பிரசாத் போன்ற தேசிய தலைவர்கள் பெர்ஹாம்பூர் மாவட்டத்திற்கு வருகை தந்தபோது கிரியின் இல்லத்தில் தங்கியிருந்தனர். வெளிநாட்டு பொருட்களை புறக்கணித்தல் மற்றும் மதுபானக் கடைகளின் முன் மறியல் போன்ற நடவடிக்கைகளில் இவர் பங்கேற்றார். இந்த நடவடிக்கைகளில் இவரது பங்கேற்பு 18 ஜனவரி 1932 அன்று முதல் கைதிற்கு வழிவகுத்தது. சத்ரபூர் நீதிமன்றம் இவருக்கு ஒரு வருட சிறைத்தண்டனையும் 700 இந்திய ரூபாய் அபராதமும் விதித்தது. பின்னர் அவர் வேலூர் மத்திய சிறைக்கு மாற்றப்பட்டு ஒன்றரை ஆண்டுகள் சிறையில் இருந்தார். 1935 ஆம் ஆண்டில், கஞ்சாமின் குலாடாவில் ராயட்ஸ் மகாசபாவின் தலைவராக பணியாற்றினார். இவர் காதி இயக்கத்தின் முக்கிய செயல்பாட்டாளராக இருந்தார் மற்றும் ஏழைகளுக்கு இலவசமாக காதி விநியோகித்தார். இவர் 1942 ஆம் ஆண்டிலிருந்து வெள்ளையனே வெளியேறு இயக்கத்தில் தீவிரமாக பங்கேற்றார். இந்தியா சுதந்திரம் அடைந்தபோது, அவர் கட்டாக்கில் உள்ள சிறையில் தண்டனை அனுபவித்து வந்தார். அங்கு சுயராச்சிய இயக்கத்தின் போது பல குறிப்பிடத்தக்க சுதந்திரப் போராளிகள் சிறையில் அடைக்கப்பட்டிருந்தனர். இவ்வாறான சுதந்திரப் போராட்ட வீரர்களுக்கான நினைவுச்சின்னம் 2010 ஆம் ஆண்டில் ஒடிசாவின் முதலமைச்சர் நவீன் பட்நாயக்கால் கட்டாக்கில் உள்ள சிறைச்சாலையில் திறக்கப்பட்டது. ஆனால், பின்னர் இதன் வளர்ச்சி நிறுத்தப்பட்டதாகத் தெரிகிறது.
பின்னர் அரசியலில் ஈடுபாடு
இலட்சுமிபாய் 1930 முதல் 1940 வரை ஒடிசாவில் இந்திய தேசிய காங்கிரஸின் தீவிர உறுப்பினராக பணியாற்றினார். இவர் கஞ்சம் மாவட்டத்தின் துணைத் தலைவர், காங்கிரஸ் கமிட்டி மற்றும் பெர்ஹாம்பூர் நகர காங்கிரஸ் தலைவர் பதவிகளை ஏற்றுக்கொண்டார். இலட்சுமிபாய் 1937 ஆம் ஆண்டில் முதல் தேர்தலில் பெர்காம்பூர் சட்டமன்றத் தொகுதியிலிருந்து எந்த எதிர்ப்பும் இல்லாமல் ஒடிசா சட்டமன்றத்திற்குத் தேர்ந்தெடுக்கப்பட்டார். அதற்கடுத்து 1953 ஆம் வரை சட்டமன்ற உறுப்பினராகக் தொடர்ந்தார்.
பெண்களுக்கு அதிகாரமளித்தல்
கேரளாவில் நடந்த துணை சபாநாயகரின் தேசிய மாநாட்டில் வழங்கப்பட்ட கல்விக் கொள்கையை இலட்சுமிபாய் விமர்சன ரீதியாக மதிப்பீடு செய்தார். ஒடிசாவில் பெண்களுக்கு அதிகாரமளிக்கும் ஆர்வத்தின் ஒரு பகுதியாக அவர் பெண்களுக்கு இலவசக் கல்விக் கொள்கையை அறிமுகப்படுத்தினார். இந்தக் கொள்கை அப்பகுதியில் உள்ள மாணவர்களின் செயல்திறனை மேம்படுத்தியது. ஒடிசாவில், கஸ்தூரிபா நினைவு நிதியின் உள்ளூர் கிளையின் தலைவராக அரசு பெண்கள் உயர்நிலைப் பள்ளி குழுவின் ஆலோசகராகவும், மாநில சமூக நல வாரியத்தில் உறுப்பினராகவும் பணியாற்றினார். ஏழை மாணவர்களுக்கு உதவும் பொருட்டு கஞ்சாம் மாவட்டம், பௌது மாவட்டம் மற்றும் புல்பானி மாவட்டத்திற்கும் அவர் பயணம் செய்தார். அத்தோடு இவர் ஜெய மங்கலம் ஆசிரமத்தில் பெண் மாணவர்களுக்கு உதவி செய்தார்.
மேற்கோள்கள்
பகுப்பு:இந்திய விடுதலைப் போராட்ட வீராங்கனைகள் பகுப்பு:1899 பிறப்புகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
அல்லைல்பீனைல் ஈதர்
அல்லைல்பீனைல் ஈதர் (Allyl phenyl ether) என்பது C9H10O என்ற மூலக்கூற்று வாய்ப்பாடு கொண்ட தெளிவான இளமஞ்சள் நிறங்கொண்ட நீர்மமாகும். சாதாரன வெப்பநிலை மற்றும் அழுத்தத்தில் இது நிலைத்தன்மையுடன் காணப்படுகிறது. பெரும்பாலும் நிலைத்தன்மையுடன் இது காணப்பட்டாலும் இச்சேர்மம் சிதைவடைய நேரிட்டால் கார்பன் டை ஆக்சைடு, கார்பன் மோனாக்சைடு போன்ற நச்சுப்புகைகளை வெளியேற்றுகிறது.
அல்லைல்பீனைல் ஈத்தர் பல்வேறு பரிசோதனைகளுக்கு ஒரு நல்ல தொடக்கநிலை வினைப்பொருளாகச் செயல்படுகிறது. கிளெய்சன் மறுசீரமைப்பு வினை ஒரு எடுத்துக்காட்டாகும். இடத்தடங்கல் காரணமாக குறைவான உகந்த கட்டமைப்பில் இருப்பதாக தோற்றமளிக்கும் போது மறுசீரைப்பு வினையை இதனால் நிகழ்த்தமுடிகிறது. உண்மையில் அவசியமான இவ்வமைப்புநிலை அல்லைல்பீனைல் ஈதர் போன்ற சில சேர்மங்கள் மூலமாக மட்டுமே உருவாக்கப்பட முடியும்.
NaOPh (C6H5NaO), டெட்ரா-என்-பியூட்டலமோனியம் புரோமைடு போன்ற வினையாக்கிகளைப் பயன்படுத்துவதன் மூலம் மேற்கொள்ளப்படும் முந்நீர்மநிலை வினையூக்க வினையினால் அல்லைல்பீனைல் ஈதர் தயாரிக்க இயலும். இத்தொகுப்பு வினையை பாதிக்கும் சில காரணிகள் பின்வருமாறு கொடுக்கப்பட்டுள்ளன:
மேற்கோள்கள்
பகுப்பு:பீனால் ஈதர்கள் பகுப்பு:பீனைல் சேர்மங்கள் பகுப்பு:அல்லைல் சேர்மங்கள்
உருபீடியம்
உருபீடியம் (ஆங்கிலம்: Rubidium (IPA: ) ஒரு வேதியியல் தனிமம். இதன் அணுவெண் 37; இதன் அணுக்கருவில் 48 நொதுமிகள் உள்ளன. இதன் வேதியியல் குறியீடு Rb. இது ஒரு கார மாழை வகையைச் சேர்ந்த தனிமம். இது மென்மையான ஒரு மாழை, பார்ப்பதற்கு வெள்ளி போன்ற வெண்மையான தோற்றம் அளிப்பது. தனிம அட்டவணையில் நெடுங்குழு 1ல் உள்ள தனிமங்களை ஒத்த பண்புடையது. விரைவில் ஆக்ஸிஜனாக்கம் நிகழும் ஒரு தனிமம்.
குறிப்பிடத்தக்க பண்புகள்
உருபீடியம் கார மாழைகளிலேயே 2 ஆவதாக அதிக எதிர்மின்னி ஈர்ப்புடைய ("நேர்மின்மத்திறன்" கொண்ட) மாழை. உயர்ந்த வெப்பநிலையாகிய 39.3 °C (= 102.7 °F) ல் நீர்மமாக மாறுகின்றது. மற்ற நெடுங்குழு 1 தனிமங்கள் போல நீருடன் பரபரப்பாக இயைந்த் வேதியல் வினைப்படுகின்றது.
வெளி இணைப்புகள்
பகுப்பு:கார உலோகங்கள் பகுப்பு:உருபீடியம் பகுப்பு:ஒடுக்கிகள் பகுப்பு:தனிமங்கள்
மில்லெனியம் பூங்கா
மில்லெனியம் பூங்கா (Millenium Park) அமெரிக்காவில் சிகாகோ நகரில் அமைந்துள்ள ஒரு பொது பூங்காவாகும். பொதுமக்கள் கூடுமிடமான இப்பூங்கா சிகாகோவின் மிச்சிகன் ஏரியின் கரையோரத்தில் அமைந்துள்ளது. இப்பூங்கா அமைந்துள்ள இடம் முன்னதாக தொடருந்து நிறுத்துமிடமாக இருந்தது. மிச்சிகன் அவன்யு, ரான்டொல்ப் தெரு, கொலம்பஸ் டிரைவ் மற்றும் ஈஸ்ட் மன்ரோ டிரைவ் ஆகியவற்றால் சூழப்பட்டுள்ளது. 2009ம் ஆண்டு தரவுகளின் படி சிகாகோவில் அதிக சுற்றுலாப் பயணிகளைக் கவரும் இடங்களில் மில்லெனியம் பூங்கா கடற்படை தூண்சுவர்களுக்கு அடுத்த இடம் பெற்றிருந்தது.
இப்பூங்காவின கட்டுவதற்கான திட்டங்கள் அக்டோபர் 1997ஆம் ஆண்டில் தொடங்கின. கட்டடப்பணிகள் 1998ஆம் ஆண்டு தொடங்கி, நான்கு ஆண்டுகள் தொய்விற்குப் பின் 2004ஆம் ஆண்டு முடிந்தன. இப்பூங்கா ஜூலை 16, 2004 ஆம் நாள் திறக்கப்பட்டது. மூன்று நாள் திறப்பு விழா சுமார் மூன்று இலட்சம் மக்களை ஈர்த்தது. இப்பூங்கா தனது போதுச்சேவைக்காகவும் சுற்றுச்சூழலை பாதுகாக்கும் படியான வடிவமைப்பிற்காகவும் பல்வேறு பரிசுகளை பெற்றுள்ளது. இப்பூங்காவில் நுழைய கட்டணம் வசூலிக்க்ப்படுவதில்லை. ஜே பிரித்கேர் பெவிலியன், க்லூது கேட்,மற்றும் கிறவுன் பௌண்டைன், லூரி கார்டன் மற்றும் பல பகுதிகள் மக்களை கவர்கின்றன. இப்பூஙகாவிலிருந்து பி.பீ நடைபாலம் மற்றும் நிகோலஸ் பாலவழியின் மூலம் கிரான்ட் பூங்காவின் மற்ற பகுதிகளை அணுகலாம்.
1893இன் உலக கொலம்பிய கண்காட்சிக்குப் பிறகு இப்பூங்காவே சிகாகோ நகரத்தின் முக்கிய திட்டம் என்று கருதப்படுகிறது. இதனைக் கட்ட 15 கோடி டாலர்கள் செலவாகும் என்று முதலில் செய்யப்பட்ட மதிப்பீடை விட மிக அதிகமாக செலவானது. கடைசியாக 47.5 கோடி டாலர்கள் செலவானது. சிகாகோ நகரம் 27கோடி டாலர்களை மட்டுமே கொடுத்தது மீதி பணம் தனியார் அன்பளிப்புகளால் கிடைத்தது. கட்டடப்பணிகளின் தொய்வு மற்றும் பண விரையம் ஆகியவை சரியான திட்டமிடாதல், பல்வேறு திட்ட மாற்றங்கள் ஆகியவற்றால் தான் என்று பலர் கூறுகிறார்கள். அனைத்து தடைகளையும் மீறி பூங்காவை திறந்ததற்காக பலர் பாராட்டினர்.
குறிப்புகள்
பகுப்பு:பூங்காக்கள் பகுப்பு:ஐக்கிய அமெரிக்க புவியியல்
செல்லக்கிளி
செல்லக்கிளி (Chellakili) 1979 ஆம் ஆண்டு வெளிவந்த தமிழ்த் திரைப்படமாகும். கே. எம். பாலகிருஷ்ணன் இயக்கத்தில் வெளிவந்த இத்திரைப்படத்தில் விஜயகுமார், ஸ்ரீபிரியா மற்றும் பலரும் நடித்துள்ளனர்.
மேற்கோள்கள்
பகுப்பு:1979 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:சிறீபிரியா நடித்த திரைப்படங்கள்
தாசப்ப கவுண்டன் புதூர்
தாசப்ப கவுண்டன் புதூர்(ஆங்கிலம்: Dasappa goundan pudur அல்லது D.G.Pudur), ஈரோடு மாவட்டத்தில் கோபிச்செட்டிப்பாளையம் வட்டத்தில் பெரியகொடிவேரி பேரூராட்சியின் கீழ் உள்ள கிராமம் ஆகும். இவ்வூருக்கு அருகில் கொடிவேரி அணை இருப்பதால் கரும்பு, மஞ்சள்,  வாழை போன்றவை அதிக அளவில் பயிரிடப்படுகின்றன. அதிகபட்ச கரும்பு விளைச்சலின் காரணமாக இவ்வூருக்கு அருகில் பண்ணாரியம்மன் சர்க்கரை ஆலையை அமைத்திருப்பது கரும்பு விளைச்சலுக்கு ஏதுவாக உள்ளது. இவ்வூர் டி.ஜி. புதூர் என்றும் நால்ரோடு என்றும் அழைக்கப்படுகிறது.
பெயர்க்காரணம்
இவ்வூரில் வாழும் மக்களின் முன்னோர்கள் பவானி ஆற்றின் தென்கரையில் உள்ள ஒரு தாழ்வான பகுதியில் வாழ்ந்து வந்தனர். அப்பகுதி அடிக்கடி வெள்ளத்தால் பாதிக்கப்பட்டதால் ஊரை விட்டே வெளியேற முடிவெடுத்துள்ளனர்.அப்போது அங்கு வாழ்ந்து வந்த தாசப்ப கவுடா என்ற வள்ளல் தம் ஊர் மக்கள் நம் ஊரிலேயே வாழ வேண்டும் என்று கூறி தம்முடைய சொந்த நிலத்தையே தானமாக இம்மக்களுக்கு அளித்தமையால் அவரின் நினைவாக தாசப்ப கவுண்டன் புதூர் என்று வழங்கப்படுகிறது.திருமிகு.தாசப்ப கவுடர் தன் ஒக்கலிக இன மக்களின் குழந்தைகளுக்கு படிப்புக்காக கோபிசெட்டிபாளையத்தில் தாசப்ப கவுடர் இலவச விடுதி ஒன்றை நிறுவி இலவசமாக உணவுடன் தங்கும் வசதியை செய்து கொடுத்துள்ளார்.அது இன்றும் இலவச விடுதியாக செயல்பட்டு வருகிறது.
ஜிம் கிறிஸ்டி
ஜிம் கிறிஸ்டி (Jim Christy ), பிறப்பு: திசம்பர் 12 1904, இறப்பு: பிப்ரவரி 1 1971), தென்னாப்பிரிக்க அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும், 65 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 - 1932 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1904 பிறப்புகள் பகுப்பு:1971 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
சேப்பாக்கம்
சேப்பாக்கம் (ஆங்கிலம்: Chepauk), இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். இது வங்காள விரிகுடா கடலை ஒட்டி அமைந்துள்ளது. சேப்பாக்கம் என்ற பெயர் எம். ஏ. சிதம்பரம் சர்வதேச துடுப்பாட்ட அரங்கத்தை குறிக்க பிரபலமாக பயன்படுத்தப்படுகிறது, இது சேப்பாக்கம் அரங்கம் என்றும் அழைக்கப்படுகிறது. இந்த துடுப்பாட்ட அரங்கத்தில், உள்நாட்டு மற்றும் சர்வதேச போட்டிகள் நடத்தப்படுகிறது. இங்குள்ள கலச மஹால், இந்தோ சரசனிக் பாணியில் கட்டப்பட்ட ஒரு பழமையான அரண்மனையாகும்.
"சேப்பாக்" என்ற பெயர் "ஆறு தோட்டங்கள்" என்று பொருள்படும், "சே பாக்" என்ற உருது வார்த்தையிலிருந்து பெறப்பட்டிருக்கலாம் என்று நம்பப்படுகிறது. சேப்பாக்கத்தின் அஞ்சல் குறியீட்டு எண் 600005 ஆகும். சேப்பாக்கத்தின் முக்கிய சாலைகள் பெல்ஸ் சாலை, வாலாஜா சாலை மற்றும் அருகிலுள்ள திருவல்லிக்கேணியில், அண்ணா சாலை செல்கிறது.
அமைவிடம்
சென்னை மத்திய தொடருந்து நிலையத்திலிருந்து 3 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 3 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 17 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 11 கிலோமீட்டர் தொலைவிலும், சேப்பாக்கம் அமைந்துள்ளது.
முக்கிய இடங்கள்
சேப்பாக்கத்தில் உள்ள முக்கிய இடங்கள் கீழே கொடுக்கப்பட்டுள்ளது:
போக்குவரத்து
சென்னையில் உள்ள பறக்கும் தொடருந்து நிலையங்களில், சேப்பாக்கம் தொடருந்து நிலையமும் ஒன்றாகும்.
சேப்பாக்கம் வழியாக செல்லும் மாநகரப் பேருந்துகள்:
அரசியல்
இது சேப்பாக்கம்-திருவல்லிக்கேணி சட்டமன்றத் தொகுதிக்கும், மத்திய சென்னை மக்களவைத் தொகுதிக்கும் உட்பட்டது.
மேற்கோள்கள்
பகுப்பு:சென்னை சுற்றுப் பகுதிகள் பகுப்பு:சென்னை மாவட்டத்திலுள்ள ஊர்களும் நகரங்களும்
திருத்தந்தை விக்டர்
கத்தோலிக்க திருச்சபையை இதுவரை 3 திருத்தந்தையர்கள் விக்டர் என்ற பெயரில் ஆட்சி செய்துள்ளனர்:
விக்டர் என்ற பெயரில் இருந்த எதிர்-திருத்தந்தையர்கள்:
முசுகன் சேத்தி
முசுகன் சேத்தி (Musskan Sethi) என்பவர் இந்திய நடிகை ஆவார். பைசா வசூல் மற்றும் ராகலா 24 காந்தல்லோ போன்ற திரைப்படங்களில் நடித்ததன் மூலம் இவர் மிகவும் பிரபலமானவர்.
இளமை
சேத்தி தில்லியில் பிறந்தார். 2017-ல், பைசா வசூல் படத்தின் மூலம் அறிமுகமானார். 2019-ல், இவர் ராகலா 24 காந்தல்லோ மற்றும் ஹை-எண்ட் யாரியன் ஆகிய படங்களில் நடித்தார்.
மேற்கோள்கள்
பகுப்பு:இந்தியத் திரைப்பட நடிகைகள் பகுப்பு:வாழும் நபர்கள்
கோவைக் குற்றாலம்
கோவைக் குற்றாலம் அருவி தமிழ்நாட்டில், கோயம்புத்தூர் நகரின் மேற்கே 35 கி.மீ தொலைவில் மேற்குத் தொடர்ச்சி மலையில் சிறுவாணி மலைகளின் கிழக்குச் சரிவில் அடிவாரத்துக்கு சற்று மேலே அடர்ந்த மலைப்பகுதியில் அமைந்துள்ளது. இந்த அருவி கரடு முரடான ஆபத்தான வழியில் ஓடி வரும் ஒரு சிறிய அருவியாகும். சற்று அகலமாகவும், குறைந்த உயரத்திலிருந்து விழும் பகுதியில் குளிக்கும் பகுதி உள்ளது. இந்த அருவி சிறுவாணி மலைப்பகுதியில் கிழக்குச் சரிவில் நொய்யல் ஆற்றை உருவாக்கும் சிற்றாறுகளில் ஒன்றான பெரியாற்றில் இந்த அருவி உள்ளது. சிறுவாணி மலையின் கிழக்குச் சரிவில் உருவாவதால் சிறுவாணி அருவி எனவும் அழைக்கப்பட்டாலும் இந்த அருவிக்கு சிறுவாணி ஆற்றுடனோ சிறுவாணி அணையுடனோ தொடர்பு ஏதுமில்லை. கோடை காலத்தில் பொதுவாக நீரோட்டம் குறைவாக இருக்கும். இந்த அருவி இயற்கை எழிலுக்கும் குளிர்ச்சியான நீரோட்டத்திற்கும் புகழ் பெற்றது.கோவையிலிருந்து சாடிவயல் வரை பேருந்து தனியார் ஊர்திகளில் செல்லலாம். சாடிவயல் வனத்துறை சோதனைச் சாவடியில் கட்டணம் 50ரூபாய் செலுத்தி  அல்ல அருவிக்கு செல்ல அனுமதி பெறலாம். அங்கிருந்து அடிவாரம் வரை வனத்துறை மூலம் இயக்கப்படும் வண்டியில் மட்டுமே செல்ல முடியும். அடிவாரத்திலிருந்து ஏறத்தாழ ஒரு கிலோமீட்டர் மலைப்பகுதியில் நடந்து சென்று அருவியை அடையலாம்.பாதுகாக்கப்பட்டட கானகப்பகுதியில் அமைந்துள்ளதால் மாலை 5 மணிக்குப் பிறகு பயணிகளுக்கு அனுமதி கிடையாது. வெயில் காலங்களில் இப்பகுதி நல்ல குளிர்ச்சியான காற்றையும், குளிர்ந்த நீரையும் தருவதால் பொதுமக்கள் சுற்றுலா செல்ல ஏற்றதாக விளங்குகிறது.
இது கோவையின் முக்கியமான சுற்றுலாத் தலங்களில் ஒன்று. இங்கே பலவகையான பறவைகளையும் விலங்குகளையும் ஒருங்கே காண முடியும். இப்பகுதியில் குரங்குகள் நிறைந்து காணப்படுகின்றன. கோவையிலிருந்து சாடிவயல் வரை அரசுப் பேருந்து செல்கிறது. சாடி வயல் வனத்துறை சோதனைச் சாவடியைக் கடந்து அரை மணி நேரம் மலைப்பகுதியில் நடந்தால் கோவை குற்றாலத்தை அடையலாம்.
கோவையிலிருந்து சிறுவாணி மற்றும் சாடிவயல் செல்லும் பேருந்துகள் (59C, 59, 14E) இங்கு செல்கின்றன.
மேற்கோள்கள்
பகுப்பு:கோயம்புத்தூர் மாவட்ட சுற்றுலாத் தலங்கள் பகுப்பு: கோயம்புத்தூர் மாவட்டத்திலுள்ள அருவிகள்
மகிபாலன்பட்டி குடைவரை கோயில்
மகிபாலன்பட்டி குடைவரை கோயில், சிவகங்கை மாவட்டம், திருப்பத்தூர் தாலுகாவில் உள்ள மகிபாலன்பட்டியில் அமைந்துள்ள ஒரு குடைவரை கோயில். கிபி 9 ஆம் நூற்றாண்டில் தொடக்ககாலப் பாண்டியர்களால் அமைக்கப்பட்டது. இது கருவறையை மட்டுமே கொண்ட சிறிய குடைவரை கோயில். பாதுகாக்கப்பட்ட நினைவுச் சின்னமான இக்கோயில் தற்போது வருவாய்த்துறையின் கட்டுப்பாட்டில் உள்ளது.
அமைப்பு
ஊருக்குப் புறத்தேயுள்ள குன்று ஒன்றின் மேற்கு நோக்கிய சரிவில் இக்குடைவரை கோயில் அமைந்துள்ளது. மிகவும் எளிமையான அமைப்புக்கொண்ட இச்சிறிய கோயிலின் வாயிலின் இரண்டு பக்கங்களிலும் அரைத் தூண்கள் காணப்படுகின்றன. இது ஒரு குடிசைக்கோயில் போன்ற தோற்றம் தரும் வகையில் அமைக்கப்பட்டுள்ளது.
சிற்பங்கள்
கருவறைக்குள் சதுரவடிவ யோனியோடு கூடிய சிவலிங்கம் உள்ளது. இதைத் தாய்ப் பாறையிலேயே செதுக்கியுள்ளனர். வெளியே இதே பாறையின் இன்னொரு பக்கத்தில் ஒரு கோட்டமும் அதில் ஒரு பிள்ளையார் சிற்பமும் செதுக்கப்பட்டுள்ளன.
கல்வெட்டுக்கள்
குடைவரையின் முகப்புச் சுவரில், பிற்காலப் பாண்டியர் காலத்துக்குரிய கல்வெட்டு ஒன்று பொறிக்கப்பட்டுள்ளது. சுந்தர பாண்டியனின் பத்தாம் ஆண்டுக்குரிய இக்கல்வெட்டு, இக்கோவிலுக்குக் கொடை அளித்தது பற்றிக் கூறுகின்றது. இக்கல்வெட்டில் பூங்குன்ற நாட்டைச் சேர்ந்த பூங்குன்றம் என்னும் ஊரில் உள்ள கோயில் எனக் குறிக்கப்பட்டுள்ளது. இதனால் பழங் காலத்தில் இப்பகுதி பூங்குன்றம் எனப் பெயர் பெற்றிருக்கலாம் எனக் கருதப்படுகிறது. சங்ககாலப் புலவரான கணியன் பூங்குன்றனார் இவ்வூரவராக இருக்கலாம் என்ற கருத்தும் உண்டு.
மேற்கோள்கள்
பகுப்பு:தமிழ்நாட்டிலுள்ள நினைவுச் சின்னங்கள் பகுப்பு:தமிழகத்துக் குடைவரைகள் பகுப்பு:சிவகங்கை மாவட்டத்திலுள்ள இந்துக் கோயில்கள்
திசம்பர் 1
வெளி இணைப்புகள்
பகுப்பு:திசம்பர் பகுப்பு:ஆண்டின் நாட்கள்
உலோக –அயனி - வினையூக்க σ- பிணைப்பு மறுசீரமைப்பு வினை
உலோக –அயனி - வினையூக்க σ- பிணைப்பு மறுசீரமைப்பு வினை (Metal-ion-catalyzed σ-bond rearrangement) என்பது உயர் நிறைவுற்ற கரிம மூலக்கூறுகள் வெள்ளி(Ag+), ரோடியம் (I)-(Rh(I),அல்லது பல்லாடியம்(II)- (Pd(II)  அயனிகளுடன் சேரும்போது நிகழ்கின்ற வினையாகும். . இவ்வினையானது [2+2] வளையங்கள் திறப்பு மற்றும் ஒரு புதியதொரு வளைய அமைப்புக்கு மாற்றுவது என்ற இரு வகையான வினைகள் இங்கு அறியப்படுகிறது.
இம்மறு சீரமைப்பு வினைக்கான வினைவழி முறையை சரியாகப் புரிந்து கொள்ள இயலவிலை எனினும் சில விளக்கங்கள் பரிந்துரைக்கப்பட்டுள்ளன.
மும்மெத்தில் பாசுபைட்டு
மும்மெத்தில் பாசுபைட்டு (Trimethyl phosphite) என்பது P(OCH3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த கரிமபாசுபரசு சேர்மம் பெரும்பாலும் P(OMe)3 என்ற சுருக்க வாய்ப்பாட்டால் அழைக்கப்படுகிறது. நிறமற்ற நீர்மமான இச்சேர்மம் மிகவும் கடுமையான கார வாசனையுடன் உள்ளது. எளிமையான பாசுபைட்டு எசுதர் என்று வகைப்படுத்தப்படும் மும்மெத்தில் பசுபைட்டு கரிம உலோக வேதியியலில் ஓர் ஈந்தணைவியாகவும் கரிமத் தொகுப்பு வினைகளில் ஒரு வினையாக்கியாகவும்  பயன்படுத்தப்படுகிறது. இதன் மூலக்கூறு கட்டமைப்பு மூன்று மெத்தாக்சி குழுக்களுடன் பிணைக்கப்பட்ட ஒரு பட்டைக்கூம்பு பாசுபரசு(III) மையத்தைக் கொண்டுள்ளது.
தயாரிப்பு
பாசுபரசு முக்குளோரைடிலிருந்து மும்மெத்தில் பாசுபைட்டு தயாரிக்கப்படுகிறது.
வினைகள்
மும்மெத்தில் பாசுபைட்டு ஆக்சிசனேற்றத்திற்கு உட்பட்டு முமெத்தில் பாசுபேட்டாக மாறுகிறது.
வினையூக்க அளவு மெத்தில் அயோடைடுடன் அர்புசோவ் வினையில் ஈடுபட்டு இருமெத்தில் மெத்தில் பாசுபோனேட்டைக் கொடுக்கிறது:
ஓர் ஈந்தணைவியாக மும்மெத்தில் பாசுபைட்டு சிறிய கூம்பு கோணத்தைக் கொண்டு முமெத்தில்பாசுபீனுடன் ஒப்பிடும்போது சிறந்த ஏற்பி பண்புகளைக் கொண்டுள்ளது. Ni(P(OMe)3)4 (உருகுநிலை. 108 °செல்சியசு) என்ற நிறமற்ற நான்முக அணைவுச் சேர்மம் இதை பிரதிநிதிப்படுத்தும் ஒரு வழித்தோன்றலாகும். கிளூய் ஈந்தணைவி எனப்படும் திரிசூல ஈந்தணைவி மும்மெத்தில் பாசுபைட்டிலிருந்து பெறப்படுகிறது. இந்த ஈந்தணைவி உருவாக்கம் மும்மெத்தில் பாசுபைட்டு (மற்றும் இதன் அணைவுச் சேர்மங்கள்) அர்புசோவ் வினைக்கு எளிதில் பாதிக்கப்படுவதை விளக்குகிறது.
கரிமத் தொகுப்பு வினைகளில் ஒரு மிதமான கந்தகநீக்கி வினையாக்கியாகவும் மும்மெத்தில் பாசுபைட்டு பயன்படுத்தப்படுகிறது. உதாரணமாக டெட்ராதயாபுல்வலீனின் வழித்தோன்றல்களை தயாரிப்பதில் இது பயன்படுத்தப்படுகிறது.
நச்சுத்தன்மை
மும்மெத்தில் பாசுபைட்டின் உயிர் கொல்லும் அளவு எலிகளுக்கு வாய்வழியாகக் கொடுக்கும்போது கிலோகிராமுக்கு 1600–2890 மில்லிகிராம் ஆகும்.
பரவத்தூர்
இந்தியா,தமிழ்நாடு,தஞ்சாவூர் மாவட்டம் ஒரத்தநாடு தாலுக்காவில் பரவத்துர் என்ற கிராமம் உள்ளது.
விளக்கப்படங்கள்
பரவத்தூர் 2001--ல் மக்கள் தொகை கணக்கெடுப்பின்படி, மொத்த மக்கள் தொகை- 599 ஆண்கள்- 290  மற்றும் பெண்கள்- 309. பாலின விகிதம்  1066 ஆக உள்ளது. கல்வியறிவு விகிதம் 70.81 உள்ளது.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
அம்பிகா ஆறு
thumb|300x300px|வாகல் என்ற இடத்தின் அருகே அம்பிகா ஆற்றின் மீது உள்ள ஒரு பழைய பாலம் அம்பிகா (Ambika) என்ற பெயர்  கொண்ட இந்த ஆறு குசராத்து மாநிலத்தின் பெரிய ஆறுகளில் ஒன்றாகும்'''.
மகாராட்டிர மாநிலத்தின் சபுதாரா மலை தொடரில் உருவாகி குசராத்து மாநிலத்தின் வழியாக 136 கிலோ மீட்டர் தூரம் பயணித்து 2715 சதுர கிலோ மீட்டர் பரப்பளவு நிலத்திற்கு வடிகாலாக பலன் தந்து இறுதியில் அரபிக் கடலில் கலக்கிறது
ஓல்மியம் தைட்டனேட்டு
ஓல்மியம் தைட்டனேட்டு (Holmium titanate) என்பது Ho2Ti2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
டிசிப்ரோசியம் தைட்டனேட்டு மற்றும் ஓல்மியம் இசுட்டானேட்டு போல ஓல்மியம் தைட்டனேட்டும் பனிக்கட்டியில் இருக்கும் புரோட்டானை ஒத்த ஒரு படிக காந்தப் பொருளாகும். நையோபியம் கனிமக் குழுவைச் சேர்ந்த பைரோகுளோர் கட்டமைப்பில் ஓல்மியம் தைட்டனேட்டு படிகமாகிறது.
மேற்கோள்கள்
பகுப்பு:ஓல்மியம் சேர்மங்கள் பகுப்பு:தைட்டனேட்டுகள்
வினையாலணையும் பெயர்
பகுப்பு:சொல்லிலக்கணம் வினையாலணையும் பெயர் என்பது தமிழில் உள்ள ஓர் இலக்கணத் தொடர். வினைமுற்றுகள் பெயராக மாறி நின்று மற்றொரு வினைமுற்றைக் கொண்டு முற்றுப்பெறுவது இது.
வந்தான் என்பது ஒரு வினைமுற்று.
வந்தான் சென்றான் என்னும்போது வந்தான் என்பது வினையாலணையும் பெயர். இதில் வந்தான் என்னும் வினைமுற்றோடு பெயர் அணைந்துகொண்டு வந்தவன் ஒருவனை உணர்த்துவதைக் காணலாம்.
இந்த வினையாலணையும் பெயர் என்றெல்லாம் பிற வேற்றுமை உருபுகள் கொண்டும் வரும்.
தெரிநிலை வினையாலணையும் பெயர்
காலம் காட்டும் - திட்டியவனை அடித்தேன்
குறிப்பு வினையாலணையும் பெயர்
உயர்ந்தவரைப் போற்றுவர்
எதிர்மறை வினையாலணையும் பெயர்
செல்லாதவனுக்கு செல்வாக்கில்லை.
பகுப்பு:தமிழ் இலக்கணம்
கான் யூனிசு ஆளுநரகம்
கான் யூனிஸ் கவர்னரேட் (Khan Yunis Governorate, محافظة خان يونس  Muḥāfaẓat Ḫān Yūnis ) என்பது தெற்கு காசா பகுதியில் அமைந்துள்ள பாலஸ்தீனத்தின் 16 ஆளுநரகங்களில் ஒன்றாகும். இதன் தலைநகரம் கான் யூனிஸ் ஆகும். ஆளுநரகத்தின் மொத்த மக்கள் தொகை சுமார் 280,000 ஆகும். இதன் நிலப்பரப்பில் 69.61% நகர்ப்புறமும், 12.8% கிராமப்புறமும், 17.57% கான் யூனிஸ் அகதிகள் முகாமும் உள்ளன.
வெளி இணைப்புகள்
பகுப்பு:பலத்தீன தேசிய ஆணையத்தின் காசாக்கரை ஆளுநரகங்கள்
கிள்ளு
கிள்ளு என்பது பிரித்தானிய ஆட்சிக்கு எதிராக 1800 களில் தமிழகத்தைச் சேர்ந்த விடுதலைப் போராட்ட புரட்சியாளர்களிடையே தகவல்களைப் பரிமாறிக்கொள்ள உதவும் ஒரு குழூஉக்குறியாகும். பிரித்தானிய ஏகாதிபத்திய ஆட்சிக்கு எதிராகத் தமிழகத்தின் பழனி, சிவகங்கை, இராமநாதபுரம், சிவகிரி, பாஞ்சாலங்குறிச்சி, திருநெல்வேலி, ஆகிய இடங்களில் புரட்சிக்குழுக்கள் தோற்றுவிக்கப்பட்டன. 1800-ஆம் ஆண்டு ஏப்ரல் 29 ஆம் நாள் புரட்சிப்படையினர் தமது செயல் திட்டத்தை வகுப்பதற்காக பழனியில் கூடினர். அதன்படி கோயமுத்தூர் கோட்டையைத் தாக்குவதற்காக பழனிமலைகளில் ஒளிந்து கொள்வதென்றும், திண்டுக்கல்லில் இருந்து புரட்சியாளர்களும், தூந்தாஜி வாக்கின் குதிரைப்படைகளும் உதவிக்கு வந்து சேர்ந்தவுடன் அனைத்துப் படைகளும் ஒரே நேரத்தில் கலகத்தில் இறங்கவும் தீர்மானிக்கப்பட்டது. இக்கலகத்தில் சிற்றூர்களின் பங்கேற்பினை உறுதி செய்வதற்காக கிள்ளு என்ற செயல்முறை திட்டமிடப்பட்டது. வெற்றிலையை நகத்தால் கிள்ளி அனுப்பியவுடன், அதனையே அவசர அழைப்பாணையாக ஏற்று புரட்சியாளர்கள் உதவிக்கு விரைந்து வரவேண்டும் என்பது அத்திட்டம் ஆகும்.
மேற்கோள்
பகுப்பு:இந்திய விடுதலைப் போராட்டம்
சாமாண்டஅள்ளி ஊராட்சி
சாமாண்டஅள்ளி ஊராட்சி (Samandahalli Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2917 ஆகும். இவர்களில் பெண்கள் 1420 பேரும் ஆண்கள் 1497 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
விருது
துளி நீரில் அதிக பயிர் திட்டத்தை முழுமையாக செயல்படுத்தியதற்காக இந்திய ஒன்றிய அரசின் விருதை இந்த ஊராட்சி 2023 ஆம் ஆண்டு பெற்றது.
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அலன் டூரிங்
அலன் மாத்திசன் டூரிங் (Alan Mathison Turing - 23 சூன் 1912 – 7 சூன் 1954) என்பவர் ஓர் ஆங்கிலேயக் கணினி விஞ்ஞானி, கணிதவியலாளர், தருக்கவியலாளர், மறைகுறியீட்டு பகுப்பாய்நர், தத்துவ ஆராய்ச்சியாளர் மற்றும் கோட்பாட்டு உயிரியல் வல்லுநர் போன்ற பன்முகத்தன்மை கொண்டவர் ஆவார்.
செயற்கை நுண்ணறிவு மற்றும் தற்காலக் கோட்பாட்டு கணினி அறிவியலின் தந்தையாகக் கருதப்படும் இவர் ,டூரிங் இயந்திரத்தின் உதவியுடன் படிமுறை கணக்கிடல் போன்ற கருத்துருக்களை முறைப்படுத்துவதில் பெரும் பங்களிப்புச் செய்தார்.பொதுப் பயன்பாட்டு கணிப்பொறிக்கு ஒரு மாதிரி கருவியாக இவருடைய டூரிங் கருவியைக் கருதலாம்.
இரண்டாம் உலகப் போர் நடைபெற்ற காலத்தில் பிளெச்லி பார்க்கில் இருந்த ஐக்கிய இராச்சியத்தின்  இரகசியக் குறியீடுகளை உடைத்து இரகசியங்களைப் புரிந்துகொள்வதற்கான மீநுண்ணறிவு உற்பத்தி மையத்தில் அலன் டுரிங் பணி புரிந்தார். அப்போது சில காலம், செருமனியின் கடற்படை தொடர்பான இரகசியக் குறியீட்டுப் பகுப்பாய்வுப் பிரிவின் தலைவராகவும் இவர் இருந்தார். இரகசியக் குறியீடுகளை மறைக்கவும் மற்றும் மறைக்கப்பட்டிருக்கும் செய்திகளை விடுவிக்கவும் பயன்பட்ட போருக்கு முந்தைய போலந்து நாட்டு மின்விசையியல் இயந்திரத்தை மேம்படுத்துதல் உள்ளிட்ட செருமன் குறியீடுகளைப் புரிந்து கொள்வதற்கான பல நுட்பங்களை இவர் உருவாக்கியுள்ளார். அட்லாண்டிக் போர் உட்பட பல முக்கியமான போர்களில் நாசீக்களைத் தோற்கடிக்க கூட்டணிக் குழுக்களுக்குத் தேவையான குறியீட்டு செய்திகளை கண்டறிந்து கொடுத்ததில் டூரிங் ஒரு முக்கிய பங்களிப்பைக் கொடுத்துள்ளார். மேலும், இவருடைய பங்களிப்பு போரை வெல்லவும் உதவியது
1952 இல் ஓரினச்சேர்க்கை செயல்களுக்காக அலன் டூரிங் மீது வழக்குத் தொடுக்கப்பட்டது. இத்தகைய பாலுறவுச் செயல்பாடுகள் இங்கிலாந்தில் பெருங்குற்றங்களாகக் கருதப்பட்டன. சிறை தண்டனைக்கு மாற்றாக டையெத்தில்சிடில்பெசுட்ரால் என்ற இரசாயன வேதியியல் சிகிச்சையை டூரிங் ஏற்றுக்கொண்டார். தனது 42 வது பிறந்த நாளுக்கு முன்பாகவே சயனைடு நச்சு காரணமாக 1954 ஆம் ஆண்டில் இறந்தார். இவரது இறப்பு ஒரு தற்கொலை எனத் தீர்மானிக்கப்பட்டது, ஆனால் அறியப்பட்ட ஆதாரங்கள் தற்செயலாக ஏற்பட்ட நச்சுத்தன்மையுடன் ஒத்துப்போகின்றன என்பது குறிப்பிடத்தக்கது. 2009 இல் இணையத்தில் நிகழ்ந்த ஒரு பிரச்சார இயக்கத்தைத் தொடர்ந்து பிரிட்டிசு பிரதம மந்திரி கோர்டன் பிரௌன் டூரிங்ஙை நடத்திய பயங்கர வழிக்காக அரசாங்கத்தின் சார்பில் ஒரு பொது மன்னிப்புக் கோரினார் ராணி இரண்டாம் எலிசபெத்  அலன் டூரிங்குக்கு 2013 ஆம் ஆண்டில்  மரணத்திற்குப் பின்னர் பொது மன்னிப்பு வழங்கினார். அலன் டூரிங் சட்டம் என்பது இப்போது ஐக்கிய இராச்சியத்தில் 2017 சட்டத்திற்கான முறைசாரா சொற்பிரயோகமாக இருக்கிறது. ஓரினச்சேர்க்கையாளர்களை சென்றகால செயற்பாடுகள் போல எச்சரிப்பது அல்லது தண்டிப்பது போன்ற சட்டவிரோத செயற்பாடுகள் ஒதுக்கி வைக்கப்பட்டுள்ளன. .
இளமைக்காலம்
மேற்கு இலண்டனிலுள்ள மைடா வாலே (Maida Vale) என்னும் இடத்தில் 1912 ஆம் ஆண்டு ஜூன் 23 ஆம் நாள் அலன் டூரிங் பிறந்தார் பிறந்தார், இவரது தந்தை யூலியசு மாத்திசன் டூரிங் (1873-1947), பிரிட்டிசு இந்தியாவில் சத்ரபூர், பீகார் மற்றும் ஒரிசா மாகாணத்தின் இந்திய ஆட்சிப் பணி பதவியில் இருந்து ஓய்வு பெற்றவர் ஆவார். அலன் டூரிங்கின் தாயார் சாரா, மதராசு தொடர்வண்டி நிலையப் பகுதியில் தலைமைப் பொறியாளராக இருந்த எட்வார்ட் வாலர் சிடோனி என்பவரின் மகள் ஆவார். யூலியனும், சாராவும் தமது பிள்ளையை இங்கிலாந்திலேயே வளர்க்க விரும்பியதால் அவர்கள் இந்தியாவிலிருந்து இலண்டனுக்குத் திரும்பினர்.
அலன் டூரிங்குக்கு ஓர் அண்ணன் இருந்தார். இவர்கள் சிறுவர்களாக இருந்தபோது, இவரது தந்தையார் இந்திய குடிசார் சேவையில் இருந்து முற்றாக விலகிக் கொள்ளாத காரணத்தால் ஜூலியனும் சாராவும் இங்கிலாந்துக்கும் இந்தியாவுக்கும் இடையில் அடிக்கடி பயணம் மேற்கொண்டிருந்தனர். அக்காலத்தில் அலனும், அவரது அண்ணனும் பெற்றோரின் நண்பர்களின் பாதுகாப்பில் இருந்துவந்தனர்.
வாழ்க்கையின் தொடக்கக் காலத்திலேயே டூரிங்ஙின் அறிவுக்கூர்மை அறிகுறிகள் தென்பட்டன. நாளடைவில் அவற்றை டுரிங் வெளிப்படையாக காட்டினார். இவருடைய பெற்றோர்கள் 1927 ஆம் ஆண்டில் கில்ட்ஃபோர்டில் ஒரு வீடு வாங்கினர். பள்ளி விடுமுறை நாட்களில் மட்டும் டூரிங் அங்கு வாழ்ந்தார்.
கல்வி
இங்கிலாந்தின் செயின்ட் லியோனார்டில் உள்ள சென் மைக்கேல் பள்ளியில் பெற்றோர்கள் அலன் டூரிங்ஙை பள்ளியில் சேர்த்தனர். அப்போது அலனுக்கு வயது ஆறு ஆகும். பள்ளியின் தலைமை ஆசிரியை விரைவிலேயே அலனின் திறமைகளை நன்கறிந்து அங்கீகரித்தார். தொடர்ந்து பல ஆசிரியர்களும் அலனின் திறமைகளை உணர்ந்தனர்.
சனவரி 1922 மற்றும் 1926 க்கு இடைப்பட்ட காலத்தில் சசெக்சில் உள்ள பிரத்தியேகமான ஆசெலர்சுட்டு தயாரிப்புப் பள்ளியில் கல்வி கற்றார். 13 வயதானபோது இவர் டோர்செட் என்னும் இடத்தில் இருந்த மிகவும் புகழ் பெற்ற சேர்போன் நகரிலுள்ள பள்ளியில் சேர்ந்தார். இவர் அப்பள்ளியில் சேரவேண்டிய முதல் நாள் இங்கிலாந்தில் ஒரு பொது வேலைநிறுத்தம் நடைபெற்றது. முதல் நாள் எப்படியாவது பள்ளிக்குப் போய்விட வேண்டும் என்பதில் குறியாக இருந்த டூரிங், தனது மிதிவண்டியில் முதல் நாளே புறப்பட்டு சவுதாம்ப்டனில் இருந்து 60 மைல் தொலைவிலிருந்த பள்ளிக்கு எவருடைய துணையும் இன்றிச் சென்றார். கணிதம், அறிவியல் போன்ற பாடங்களில் டூரிங்குக்கு இருந்த இயற்கை ஆர்வம் சேர்போனில் பணியாற்றிய சில ஆசிரியர்களால் அங்கீகரிக்கப்படவில்லை. கல்வி என்பது மொழி, இலக்கியம், வரலாறு, கலை போன்ற பாரம்பரிய பாடங்களுக்கே முக்கியத்துவம் கொடுக்க வேண்டும் என அவர்கள் எண்ணினர். இரண்டு வகையான பள்ளிகளுக்கு இடையே ஒருவனால் கற்கமுடியாது. பொதுப் பள்ளியில் இருக்கவேண்டுமானால் இவன் ஒரு படிப்பாளியாக வருவதைக் குறிக்கோளாகக் கொண்டிருக்க வேண்டும். அறிவியல் வல்லுனனாக வருவதே இவனது நோக்கமானால் இவன் பொதுப் பள்ளியில் தனது நேரத்தை வீணாக்குவதாகத் தெரிகிறது என அலனின் தலைமை ஆசிரியர் அவரது பெற்றோருக்கு எழுதினார்.
இத்தகைய சூழ்நிலையிலும் டூரிங் தான் விரும்பிய பாடங்களில் மிகுந்த திறமையைக் காண்பித்து வந்தார். 1927 ஆம் ஆண்டில் அடிப்படை நுண்கணிதத்தைக் கற்றுக்கொள்ளாமலேயே சிக்கலான கணக்குகளுக்குத் தீர்வு கண்டார். 1928 இல் 16 வயதாக இருந்தபோது அல்பர்ட் ஐன்ஸ்டீனின் ஆக்கங்களைப் பார்க்கும் வாய்ப்பு இவருக்குக் கிடைத்தது. அவற்றையும் டூரிங் புரிந்துகொண்டார்.
கிறித்தோபர் மார்கம்
அதே பள்ளியில் படித்தவரும், சற்று மூத்தவருமான கிறித்தோபர் மார்கம் என்பவருடன் கொண்ட நட்பினால் டூரிங்கின் நம்பிக்கைகளும், எதிர்பார்ப்புக்களும் உயர்ந்தன. ஆனால், பள்ளியின் கடைசிப் பருவத்தின் போது நோயின் காரணமாக மார்க்கம் திடீரென இறந்து விட்டான். இதனால் டூங்ஙின் சமய நம்பிக்கைகள் தகர்ந்து ஒரு நாத்திகராக மாறினார். மனித மூளையின் செயற்பாடு உள்ளிட்ட எல்லாத் தோற்றப்பாடுகளுமே பொருண்மை சார்ந்தனவே என்னும் நம்பிக்கையை வளர்த்துக்கொண்டார்.
பல்கலைக்கழகக் கல்வி
சேர்போனுக்குப் பிறகு 1931 முதல் 1934 வரை கேம்பிரிட்சில் உள்ள கிங் கல்லூரியில் பட்டப்படிப்பு படித்தார். 1935 ஆம் ஆண்டில், 22 வயதில் கணிதப்பாடத்தில் முதல் வகுப்பில் தேர்ச்சி பெற்ற டுரிங், மத்திய எல்லை கோட்பாட்டை நிரூபித்ததன் மூலம் கிங்ஙின் ஒர் உறுப்பினராக தேர்ந்தெடுக்கப்பட்டார் ,
புற இணைப்புகள்
பகுப்பு:கணிதவியலாளர்கள் பகுப்பு:ஆங்கிலேய அறிவியலாளர்கள் பகுப்பு:1912 பிறப்புகள் பகுப்பு:1954 இறப்புகள் பகுப்பு:கணினி அறிவியல் முன்னோடிகள் பகுப்பு:ஆங்கிலேயக் கண்டுபிடிப்பாளர்கள் பகுப்பு:ஆங்கிலேயக் கணிதவியலாளர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள் பகுப்பு:ந.ந.ஈ.தி நபர்கள்
இருமுனை அயனி
இருமுனை அயனி (zwitterions) என்பது உயிரியலில் இருபால் உயிரி என்பது போல வேதியியலில் இருமுனைப் பண்புகளையும் கொண்ட அயனிகள் இருமுனை அயனிகள் என்றழைக்கப்படுகின்றன. நேர்மின் சுமை, எதிர்மின் சுமை இரண்டையும் ஒருங்கே பெற்று நடுநிலை மின்சுமையுடன் இவ்வகை மூலக்கூறுகள் காணப்படுகின்றன. சில அயனிகள் ஒன்றுக்கு மேற்பட்ட பல மின்சுமைகளையும் பெற்று நடுநிலையுடன் காணப்படுவதும் உண்டு. மூலக்கூறுக்குள் வெவ்வேறு அமைவிடங்களில் இருமுனைகளைப் பெற்றுள்ள மூலக்கூறுகளிலிருந்து இருமுனை அயனிகள் முற்றிலும் மாறுபட்டுள்ளன. சில சந்தர்ப்பங்களில் இருமுனை அயனிகள் உள் உப்புகள் என்று அழைக்கப்படுகின்றன. . எளிய ஈரியல்பு சேர்மங்களைப் போல நேரயனியாக மட்டும் அல்லது எதிரயனியாக மட்டும் உருவாகாமல் இருமுனை அயனிகள் ஒரேநேரத்தில் ஈரியல்பு அயனிகளாகவும் உருவாகின்றன. .
உதாரணங்கள்
அமினோ அமிலங்கள் ஈரியல்பு அயனிகளுக்கு நன்கு அறியப்பட்ட உதாரணமாகும். இச்சேர்மங்களில் அமோனியமும் கார்பாக்சிலேட்டு குழுவும் ஒருங்கே இடம்பெற்றுள்ளன. மூலக்கூறிடை அமிலக் கார வினையின் வழியாக இவை உருவாவதாக பார்க்கப்படுகின்றன. கார்பாக்சிலிக் அமிலத்தை அமீன் தொகுதி புரோட்டான் நீக்கம் செய்கிறது.
NH2RCHCO2H ⇌ NH+3RCHCO− திண்மநிலையில் கிளைசீனின் ஈரியல்பு அயனிக்கட்டமைப்பு நியூட்ரான் விளிம்பு வளைவு அளவீடுகளில் உறுதிப்படுத்தப்படுகிறது. குறைந்தபட்சம் சில அமினோ அமிலங்களிலாவது வாயுநிலையில் இந்த ஈரியல்பு அயனிக் கட்டமைப்பு காணப்படுகிறது.
அமினோ அமிலங்களுடன் கூடுதலாக, அமிலம் மற்றும் கார மையங்களைக் கொண்டிருக்கும் பல சேர்மங்கள் உள்ளன. இச்சேர்மங்களில் ஈரியல்பு அயனிகள் இடமாற்றியத்தை வெளிப்படுத்துகின்றன. பைசின் மற்றும் டிரைசின் போன்றவை உதாரணங்களாகும். இவை ஓர் அடிப்படை இரண்டாம்நிலை அல்லது மூன்றாம்நிலை அமீன் பகுதிகளுடன் கார்பாக்சிலிக் அமிலப் பகுதி ஒன்றையும் கொண்டுள்ளன. திண்ம சல்பமிக் அமிலம் இருமுனை அயனியாக இருக்கிறது என்பதை நியூட்ரான் விளிம்பு வளைய சோதனை வெளிப்படுத்துகிறது. கார்பாக்சிலேட் மற்றும் அமோனியம் மையங்களைக் கொண்ட பல ஆல்க்கலாய்டுகள் இருமுனை அயனிகளாக காணப்படுகின்றன.
பல இருமுனை அயனிகள் நான்பகுதி அமோனியம் நேரயனிகளைக் கொண்டுள்ளன. N–H பிணைப்புகள் இல்லாததால் அமோனியம் மையம் இடமாற்றியத்தில் பங்கேற்க முடிவதில்லை. இத்தகைய நான்பகுதி அமோனியம் மையங்களைக் கொண்ட ஈரியல்பு அயனிகள் உயிரியலில் பொதுவாகவே காணப்படுகின்றன. மீன்களில் காணப்படும் பெட்டைன்கள் மின்பகுளியாகச் செயல்படுகின்றன. பாசுபோலிப்பிடுகளாக உருவாகும் மென்படலமும் ஈரியல்பு அயனிகளாகவே உள்ளன. இதன்விளைவாக எதிரயனியாக பாசுபேட்டும் நேரயனியாக அமோனியம் மையமும் அமைகின்றன.
வானப்பிரஸ்தம்
வானப்பிரஸ்தம் என்பது வர்ணாசிரம தர்மத்தின்படி மனித வாழ்வில் மூன்றாம் நிலையாகும். இல்லற வாழ்வில் கடமைகளை முறையாகச் செய்து முடித்தபின் மனைவியுடன் காட்டிற்கு சென்று தவ வாழ்வினை மேற்கொள்ளுதல். பொருளாசையை முற்றும் துறத்தலும் பாச பந்தங்களிலிருந்து படிப்படியாக விடுபடுதலுமே இக்காலத்தில் ஆற்ற வேண்டிய கடமைகளாகும். சுருங்கக் கூறின் வானப்பிரஸ்த வாழ்க்கை, துறவறத்திற்கு ஆயத்தப்படுத்துதல் ஆகும். இது அறுபது வயதிற்கு மேல் எழுபத்தைந்து வயதுக்கு உட்பட்ட காலமாகும்.
வானப்பிரஸ்த ஆசிரமம் (காடுறை வாழ்வு)
வானப்பிரஸ்தனின் முதன்மையான தர்மம் தவம், இறைபக்தி மட்டுமே. வானப் பிரத்த தர்மத்தில் வாழ்பவர்கள், மரவுரி, இலைகள், புற்கள், மான் தோல் ஆகியவற்றை உடையாகக் கொண்டு, காட்டில் கிடைக்கும் கிழங்குகள் - பழங்கள் உண்டு வாழ வேண்டும். தாடி, மீசை முடிகளை நீக்கக் கூடாது. தினமும் மூன்று முறை குளிக்க வேண்டும். தரையில் படுக்க வேண்டும். கோடை காலத்தில் நாற்புரமும் நெருப்பு மூட்டிக் கொண்டு, கண்களால் சூரியனை நோக்கிக் கொண்டும், மழைக்காலத்தில் வெட்ட வெளியில் நின்றும், குளிர் காலத்தில் கழுத்துவரை நீரில் நின்று கொண்டும் தவம் செய்ய வேண்டும். மிருகங்களை கொன்று உண்ணக் கூடாது.
காட்டில் கிடைக்கும் நீவாரம் போன்ற சரு, புரோடாசம் முதலிய ’ஹவிஸ்’ (தேவர்களுக்கான உணவு) செய்து அந்தந்த காலத்திற்குரிய இஷ்டிகள் (யாகங்கள்) செய்ய வேண்டும். மேலும் அக்னி ஹோத்திரம், தர்சபூர்ணமாஸங்கள், சாதுர்மாஸ்ய விரதம் போன்ற விரதங்களை கடைப்பிடிக்க வேண்டும். இவ்வாறு தவம் செய்வதால் அதன் பலனாக, அந்த வானப்பிரஸ்தன் மகர் லோகத்தை அடைந்து, பின்னர் இறைவனை வந்தடைவான்.
கர்மபலனில் பற்றுக் கொண்டு கர்மாக்களைச் செய்பவனுக்கு சுவர்க்கம் கிடைப்பினும் கூட அது நரகம் போல் துக்கத்தை தருவன என்ற பெரும் உண்மையை உணர்ந்து நிறைவான வைராக்கியம் அடைந்து, சந்நியாச ஆசிரமத்தை ஏற்க வேண்டும்.
மேற்கோள்கள்
பகுப்பு:இந்திய மெய்யியல் பகுப்பு:வைதிக மெய்யியல்கள் பகுப்பு:இந்துத் தத்துவங்கள்
இந்திய தேசிய இலச்சினை
thumb|right|200px|அசோகரின் சிங்கத் தலைகளின் அசல்.
உத்தரப் பிரதேசத்தின் வாரணாசியின் புறநகரப் பகுதியாக விளங்கும் சாரநாத்தில் உள்ள அசல் தூணில் (தற்போது இது சாரநாத் அருங்காட்சியகத்தில் வைக்கப்பட்டுள்ளது) நான்கு ஆசியச் சிங்கங்கள் அடுத்தடுத்து நின்றவாறு உள்ளன. இவை அதிகாரம், வீரம், பெருமை, நம்பிக்கை என்ற நான்கு பண்புகளைக் குறிக்கின்றன. இவை வட்ட வடிவ பீடத்தில் நிறுத்தப்பட்டுள்ளன. இந்தப் பீடத்தில் (கிழக்கில்) யானை, (மேற்கில்) குதிரை, (தெற்கே) எருது, (வடக்கே) சிங்கம் ஆகிய விலங்குருக்கள் பொறிக்கப்பட்டுள்ளன. இவற்றின் நடுவே சக்கரங்கள் பொறிக்கப்பட்டுள்ளன. இந்தப் பீடம் ஒரு மலர்ந்த தாமரை வடிவ தளத்தில் அமைந்துள்ளது. மலர்ந்த தாமரை மலரும் வாழ்வையும் படைப்பூக்க அகவெழுச்சியையும்  குறிக்கிறது. தூணின் மகுடமாகத் தர்மச் சக்கரம் விளங்குகின்றது.
1950-இல் மாதவ் சாஹ்னி வடிவமைத்த இலச்சினையில் மூன்று சிங்கங்கள் மட்டுமே தெரியுமாறும் நான்காவது பார்வையிலிருந்து மறைக்கப்பட்டும் உள்ளது. அசோகச்சக்கரம் பீடத்தின் நடுவில் அமைந்துள்ளது. வலது புறத்தில் எருதும் இடது புறத்தில் பாயும் குதிரையும் அமைந்துள்ளன. வலது, இடது கோடிகளில் தர்மச்சக்கரத்தின் விளிம்புகள் தெரிகின்றன. பீடத்தின் கீழிருந்த தாமரை நீக்கப்பட்டது.
இந்த இலச்சினை இந்திய அரசின் அலுவல்முறை கடித முகப்புகளிலும் இந்திய நாணயங்களிலும் இடம்பெறுகிறது. மேலும் இது தேசியச் சின்னமாகப் பல இடங்களிலும் பயன்படுத்தப்படுகிறது. இந்தியக் கடவுச்சீட்டுகளிலும் நுழைவாணைகளிலும் இது பயன்படுத்தப்படுகின்றது.
இதன் பயன்பாட்டை இந்திய தேசிய இலச்சினை (முறையற்ற பயன்பாடு கட்டுப்பாடு) சட்டம், 2005 கட்டுப்படுத்துகிறது.
வெளி இணைப்புகள்
பகுப்பு:இந்திய தேசியச் சின்னங்கள் பகுப்பு:இந்திய அரசுத் தொடர்பான கட்டுரைகள்